Імя нашай зямлячкі, таленавітай і паспяховай мастачкі Любові Міньковіч, якая жыве і працуе цяпер у Ізраілі, вядома ў розных краінах, дзе яна экспанавала свае творы. ЗША, Італія, Польшча, Эстонія, Расія, Германія, Літва, Аўстралія – гэта далёка не поўны пералік краін, у якіх акварэлі Любы Міньковіч знайшлі свой пастаянны адрас. Яшчэ будучы ў Беларусі членам творчага Саюза мастакоў, яна правяла шэраг персанальных выстаў і прымала ўдзел у шматлікіх Рэспубліканскіх і Усесаюзных (у часы СССР) мастацкіх выставах. Гэтак актыўнай яна застаецца і па гэты дзень на сваёй другой Радзіме, зяўляючыся членам Абяднання прафесійных мастакоў Ізраіля.